kardosdrur/scandi-wiki huggingface dataset:
Chinwe Stella Weber

Chinwe Stella Lilløen Weber (født 4. november 1972) er en dansk håndboldspiller. Chinwe har spillet for Ajax Heroes, FIF og Virum-Sorgenfri Håndboldklub. 
Ved siden af håndbolden, har hun to forretninger indenfor hudplejebranchen samt et firma for virksomhedsmassage/zoneterapi og skadesbehandling.

Privat har hun siden 1995 dannet par med den danske landholdsspilleren i flagfootball, Morten Weber. De blev gift i 2001 og blev forældre i 2006.

Håndboldspillere fra Danmark
Matthew Davis

Matthew W. Davis (født 8. maj 1978) er en amerikansk skuespiller. Han er bedst kendt som rollen Alaric Saltzman i The Vampire Diaries.

Tidlige liv 
Davis blev født i Salt Lake City, Utah. Efter sin eksamen fra Woods Cross High School,  gik Davis på University of Utah.

Filmografi 
 2010 – Damages (TV) ... Josh Reston
 2009-nu – The Vampire Diaries (TV)... Alaric Saltzman
 2009 – Waiting for Forever... Aaron
 2009 – S. Darko... Pastor John
 2009 – Limelight (TV)... David
 2009 – Finding Bliss... Jeff Drake
 2008 – Law & Order: Special Victims Unit... PJ
 2007 – Wasting Away... Mike
 2006 – What About Brian (TV) ... Adam Hillman
 2006 – Mentor... Carter
 2006 – Bottoms Up... Johnny Cocktail
 2005 – BloodRayne... Sebastian
 2005 – Into the Sun... Sean Mack
 2005 – Heights... Mark
 2004 – Shadow of Fear... Harrison French
 2004 – Seeing Other People... Donald
 2003 – Something Better... Skip
 2002 – Blue Crush... Matt Tollman
 2002 – Lone Star State of Mind... Jimbo
 2002 – Below... Odell
 2001 – Legally Blonde... Warner Huntington III
 2001 – Pearl Harbor... Joe
 2000 – Tigerland... Private Jim Paxton
 2000 – Urban Legends: Final Cut... Travis Stark / Trevor Stark

Noter

Eksterne henvisninger 
 

Tv-skuespillere fra USA
Arthur Dove

Arthur Garfield Dove (født 2. august 1880 i Canandaigua, New York, død 23. november 1946 i Huntington, New York) var amerikansk maler, en af de første abstrakt malende amerikanske kunstnere. Han malede som Kandinskij omkring 1911/12 sine første abstrakte billeder ud fra landskabs- og naturformer. 

I Alfred Stieglitz' galleri 291 havde Dove en enkeltudstilling i sæsonen 1911/12. Med titlen Ten Commandments ("De ti bud") vistes en serie pastelmalerier, der regnes blandt de første abstrakte værker af en amerikansk kunstner. Denne udstilling befæstede Doves ry som den mest initiativrige og produktive kunstner i sin tid.

Eksterne henvisninger 

 Biografi  hos Hollis Taggart Galleries 
 Online "papirer": "Arthur and Helen Torr Dove Papers" i Smithsonian Archives of American Art hos Smithsonian Institution

Noter

Malere fra USA
Brent Spiner

Brent Jay Spiner (født 2. februar 1949) er en amerikansk skuespiller bedst kendt for sin rolle som androiden "Data" i tv-og film-serien Star Trek: The Next Generation. Han har desuden spillet rollen Datas forfædre i sæson 4 af Star Trek: Enterprise. Spiner havde også en lille rolle som en hippieforsker ved Area 51 i en katastrofefilm Independence Day.

En mindre kendt side af Spiner er hans musikalske talent. Et eksempel på dette er albummet «Ol' Yellow Eyes Is Back» hvor titlen er en parodi på Frank Sinatra Blue Eyes, og med henvisning til løjtnant Spiner karakter, Data, der har gule øjne.

I de seneste år har man kunne han se ham i andre sammenhænge, herunder science fiction serien Threshold. Han har også optrådt i en episode af tv-serien Friends.

Spiner bor i Los Angeles med skuespiller Lore McBride, men det er usikkert, om de er gift eller om de er samlevende. De har en søn ved navn Jackson Spiner født i 2002.

Udvalgt filmografi 
 1994: Star Trek: Generations (Data)
 1996: Independence Day (Dr. Brackish Okun)
 1996: Star Trek: First Contact (Data)
 1998: Star Trek: Insurrection (Data)
 2000: Dude, Where's My Car? (Pierre, ukrediteret)
 2002: Star Trek: Nemesis (Data/B-4)
 2004: The Aviator (Robert E. Gross)
 2008: Superhero Movie (Dr. Strom)

Tv-serier 
 1987-1994: Star Trek: The Next Generation (Data)
 2004: Friends (James Campbell; Sæson 10, afsnit 14: The One with Princess Consuela)
 2004-2005: Star Trek: Enterprise (Data)
 2005-2006: Threshold (Dr. Nigel Fenway)
 2011: The Guild (sig selv, enkelt afsnit)
 2020-2023: Star Trek: Picard (Dr. Altan Inigo Soong, m.fl.)

Priser og nomineringer 
Saturn Award (Academy of Science Fiction, Fantasy & Horror Films, USA)
 1997 – Vinder – Best Supporting Actor – Star Trek: First Contact
 1997 – Nomineret – Best Supporting Actor – Independence Day

Satellite Awards
 2000 – Nomineret – Best Performance by an Actor in a Miniseries or a Motion Picture Made for Television – Introducing Dorothy Dandridge

Eksterne henvisninger 

 
 

Star Trek-skuespillere
Skuespillere fra USA
Chris Pine

Christopher Whitelaw "Chris" Pine (født 26. august 1980) er en amerikansk skuespiller.

Han har medvirket i blandt andre Just My Luck (2006) og Prinsesse eller ej 2 (2004). Blandt andet i 2009 portrætterede han Kaptajn James T. Kirk i filmen Star Trek.

Udvalgt filmografi

Referencer

Eksterne henvisninger 

 

Skuespillere fra USA
Star Trek-skuespillere
Ryan Kwanten

Ryan Kwanten (født 28. november 1976) er en australsk skuespiller. Han spillede Vinnie Patterson fra 1997 til 2002 i den australske sæbe-opera Home and Away. Hvor efter han medvirkede i den amerikanske teen-orienteret drama-serie, Summerland hvor han portrættere Jay Robertson. I 2008 blev han castet som Jason Stackhouse i True Blood.

Eksterne henvisninger 

 

Skuespillere i True Blood
Skuespillere fra Australien
Aske Zidore

Aske Zidore er en dansk komponist og lydkunstner. Han arbejder med lyd gennem installationer og digitale medier, og har bl.a. lavet eksperimenterende lydspil  , skrevet musik til film bl.a. Breaker Of Horses, 2015 og House of Furies, performances  og udstillinger, mm.

Han har udgivet og optrådt i flere forskellige sammenhænge, her i blandt: An Gella, DEAP, Ramon/Zidore, Gooms, Visual Basic, m.fl, og spillede fra 2003-2010 i den danske musikgruppe Oh No Ono.

Han er medstifter af pladeselskabet Anyines .

Gennem sit arbejde som musikproducer, har han produceret, mixet og optaget musik for bl.a. Dean Blunt, CTM, Anders Lauge Meldgaard, Xenia Xamanek, Selvhenter, Lars Greve, Choir Of Young Believers, Halvcirkel, og mange flere. Han modtog i 2013 og 2017 den danske kritikerpris, Årets Steppeulv, for sit arbejde som producer.

Kilder og henvisninger 

Komponister fra Danmark
Musikere fra Danmark
Modtagere af Grammy Award
Georg Brysting

Karl Georg Brysting (30. december 1891 i Keldby på Møn-26. oktober 1975 på Bispebjerg Hospital i København) var en dansk fodboldspiller.

Georg Brysting begyndte at spille fodbold i Sorø, hvor hans far ejede ”Café Sommerlyst”. Familien Brysting flyttede senere til København, hvor Georg Brysting meget hurtigt blev en af Danmarks mest kendte idrætsskikkelser. Han kom på landsholdet og var en af de bedste spillere på KB's berømte guldalderhold, som han vandt det danske mesterskab med 1914, 1917 og 1918. 
Han spillede back og var kendt for sin hurtighed og som en stor fighter. I 1912-1918 spillede han 17 landskampe på det danske fodboldlandshold og alle venskabskampe. Han vandt sine første ti landskampe, hvilket var rekord frem til 1995, hvor Peter Rasmussen nåede 12 sejre..

I en cricketkamp ramte en bold Brysting på achillessenen, og han måtte slutte sin idrætskarriere. I cricket, som han ligeledes første gang spillede i Sorø, var han lige så enestående som i fodbold. Han var gærdestjerne i begyndelsen af det nittende århundrede og betegnedes som Danmarks måske allerbedste gennem tiderne. 

Georg Brysting boede i Valby i København ved sin død 1975.

Eksterne henvisninger 

 
 

Fodboldspillere fra Danmark
Fodboldlandsholdsspillere fra Danmark
Fodboldspillere fra Kjøbenhavns Boldklub
Cricketspillere fra Danmark
Nina (Radiserne)

Nina Brun (engelsk Sally Brown) er en tegnefilmsfigur og den yngre søster til Søren Brun i tegneserien Radiserne af Charles M. Schulz. Hun blev første gang nævnt i begyndelsen af 1959 og gennem en lang række striber, før hendes første optræden i august 1959.

I tv-serien Nuser (snoopy) det er her Fergie der lægger stemme til Nina.

Eksterne henvisninger 
 

Tegneseriefigurer
Det Bedste Parti

Det Bedste Parti (islandsk: Besti flokkurinn) var et politisk parti i Island, der blev dannet i 2009 og nedlagt i 2014. Partiet stillede op i Reykjavik til kommunalvalget i 2010. Her vandt partiet en jordskredssejr med 34,7% af de afgivne stemmer, hvilket var med til at sikre partiet borgmesterposten fra 15. juni 2010 med støtte fra Samfylkingin (Socialdemokratisk Alliance). Byens borgmester blev dermed Det Bedste Partis leder, Jón Gnarr, der også er en af Islands mest kendte komikere.

Partiet kan bedst betegnes som et protestparti, der blandt andet har tilkendegivet, at de ikke agtede at holde deres løfter fra før valget, og at alle partier er korrupte, men at Det Bedste Parti har tænkt sig at være åbenlyst korrupte.

Blandt partiets løfter før kommunalvalget i 2010 var:

 Forbedre livet for det dårligst stillede
 Gratis bustransport for studerende og fattige
 Træk de ansvarlige for det økonomiske kollaps i retten
 Lyt mere til kvinder og ældre

Noter 

Tidligere politiske partier i Island
Charles M. Schulz

Charles Monroe Schulz (26. november 1922 – 12. februar 2000) var en amerikansk tegner, hvis tegneserie Radiserne (Peanuts) anses for at være en af de mest populære og indflydelsesrige i historien.

Noter

Eksterne henvisninger 

 Charles Schulz Museum

Tegneserietegnere fra USA
Hollywood Walk of Fame
Nike fra Samothrake

Den kendte skulptur Nike fra Samothrake er lavet ca. 200 f.Kr. i antikkens Grækenland.
Skulpturen forestiller den græske mytologiske sejrsgudinde Nike og er udstillet på kunstmuseet Louvre i Paris.

Nike fra Samothrake udgør sammen med Mona Lisa og Venus fra Milo de tre mest berømte værker på Louvre.

Eksterne henvisninger 

Kunst fra Grækenland
Skulpturer
Antikken
Johann Elias Schlegel

Johann Elias Schlegel (født 17. januar 1719 i Meissen, død 13. august 1749 i Sorø) var en tysk forfatter og dansk professor.

Han besøgte 1733—39 Schulpforta-skolen og studere1de indtil 1742 jura i Leipzig, hvor han blandt andet omgiks Gellert og skrev i Gottscheds Die Schaubühne, idet han dog snart emanciperede sig fra de Gottschedske dramaturgiske teorier og mere nærmede sig det moderne standpunkt, Lessing senere hævdede.

I 1743 blev han sekretær hos Geheime-Kriegsrat von Spener, der var bleven kursachsisk gesandt i København, og følte sig meget tiltrukken af dansk åndsliv. Han udgav i København tidsskriftet Der Fremde og var samtidig medarbejder ved det ansete tyske ugeskrift Bremer Beiträge.

Han fulgte med opmærksomhed dansk dramatisk kunst, der efter kong Christian 6s død atter spirede frem, og han skrev prologen Die Langeweile til den danske skueplads genåbning 1747 i Tjærehuset. I 1748 blev han ansat som professor i historie, statsret og handelsvidenskab ved Sorø ridderlige Akademi, men hans helbred var allerede da svagt, og han kom kun et år til at virke i sin nye stilling.

Hans mål havde været at nedbryde den korrekte, åndsfattige poesis herredømme og bane vej for nye, friere former. Også dramaet søgte han at reformere, idet han hævdede Shakespeares betydning. Hans egen dramatiske produktion fik dog ikke meget betydning i samtiden. Hverken hans tragedier som Kanut og Lukretia eller hans lystspil som Der geschäftige Müszigänger, Die stumme Schönheit og Der Triumph der guten Frauen nåede ud over det traditionelle niveau.

Litteratur 
 J.W. Eaton, "Johann Elias Schlegel in Denmark" in: The Modern Language Review", 1928, s. 28-42.
 Johann Elias Schlegels Werke med biografi udgivet af hans broder Johann Heinrich Schlegel (5 bind, 1761—70)
 Johann Elias Schlegels ästhetische und dramaturgische Schriften'', udgivet af I. von Antoniewicz (1887).

Eksterne henvisninger 
 

Kritikere fra Tyskland
Dramatikere fra Tyskland
Dramatikere fra Danmark
Personer i oplysningstiden
Tysksprogede forfattere
Kritikere fra Danmark
Poul Ejner Bertelsen

Poul Ejner Bertelsen (4. april 1920 – 12. maj 1944) var en dansk stikker under Besættelsen, som der var medlem af ET og Petergruppen.

Ejner Bertelsen blev likvideret i sin bil på Frederiksberg Allé den 12. maj 1944 af Jørgen Haagen Schmith (med dæknavnet "Citronen").

Stikkere under Besættelsen
Danskere i 2. verdenskrig
Mord i Danmark
Terje Rypdal

Terje Rypdal (født 23. august 1947 i Oslo) er en norsk jazz-guitarist og -komponist. 

Oprindeligt spillede han Hank Marvin-inspireret rock i bandet The Vanguards, men siden 1968 har han helliget sig jazzen – først i Jan Garbareks orkester, senere i George Russells sekstet og orkester. Med sin deltagelse i jazzfestivalen i Baden-Baden i 1969, hvor han medvirkede i et band ledet af Lester Bowie, tog han et vigtigt skridt mod international popularitet. Mange af hans udgivelser er udgivet på det tyske pladeselskab ECM.

Eksterne henvisninger 
 

Jazzkomponister
Personer fra Oslo

Guitarister fra Norge
Nordmænd i 1900-tallet
Nordmænd i 2000-tallet
Aage Hermann

Aage Hermann (5. april 1888 i København – 29. august 1949) var en dansk forfatter og redaktør. 

Hermann debuterede allerede i 1903 med digtet i Klokken 12, og i 1909 i bogform med digtsamlingen Vers. I årene 1912-1942 fulgte i alt 8 digtsamlinger. Senere kastede han sig over børnebøger, der blev udgivet under pseudonymerne Erik Haagensen, Julie Saabye og Max Wahl. 

Som 18-årig blev han ansat ved Statsbanerne, men da han ville være journalist, kom han i 1915 til Ekstra Bladet. Senere blev han ansat ved B.T., Idrætsbladet og Socialdemokraten. Han var fra 1931-1932 redaktør af ugebladet Sport.

Kilder 
 

Personer fra København
Journalister fra Danmark
Børnebogsforfattere fra Danmark
Digtere fra Danmark
Ansatte i DSB
Redaktører fra Danmark
Journalister ved BT
Sportsjournalister fra Danmark
Dansksprogede forfattere fra Danmark
Tage Lerche

Tage Lerche (24. oktober 1907 – 19. april 1944 på Frederiksberg Hospital) var en dansk mistænkt stikker under Besættelsen. Han blev likvideret af modstandsfolk fra Holger Danske den 19. april 1944, da han, klædt i civil, kørte rundt i en vogn fra Werner Bests (Tysk rigsebefuldmægtiget i Danmark fra 1942-45) vognpark ved Vesterbrogade i København.

Likvideringen 
Klokken 12:40 den 19. april 1944 likviderede de to modstandsmænd Flammen og Citronen stikkeren Svend Gundel i hans radioforretning på Vesterbrogade i København. Få måneder tidligere havde radioforhandleren stukket en modstandsmand til det hemmelige tyske politi, Gestapo. Modstandsmanden blev sat i fængsel og tortureret.

Klokken 14:30 samme dag blev Tage Lerche, der var i tysk tjeneste som chauffør, likvideret i en vogn fra Werner Bests vognpark i krydset Pile Allé ved Vesterbrogade i København af Holger Danskes Bent Faurschou-Hviid (med dæknavnet "Flamme"), Jørgen Haagen Schmidt (dæknavn "Citronen"), Gunnar Dyrberg (dæknavn "Hermann") og Patrick Schultz (dæknavn "Bent"). Bilen blev ramt af 45 skud. Lerches søn og dennes kammerat var også med i bilen. Lerche og sønnen blev hårdt såret og bragt til Frederiksberg Hospital - Lerche døde samme dag, sønnen døde nogle dage senere den 24. april 1944. Kammeraten blev ikke ramt og overlevede, da han havde kastet sig ud af den kørende bil, da skyderierne startede, og løbet hjem til sine forældre. Likvideringen var i virkeligheden en tragisk fejl, idet man troede, at man havde likvideret den farlige stikker Arno Hammeken, man havde desuden heller ikke set børnene i bilen.

Senere samme dag - den 19. april 1944 omkring kl. 22.55 - som hævn for attentatet mod Lerche, kastede medlemmer af den tyske terrorgruppe "Peter-gruppen" to håndbomber mod sporvogne - en linje 6 og en linje 15 - i krydset Vesterbrogade/Pile Allé. Den ene bombe mod linje 6 ramte ikke rigtigt og sprængtes uden for vognen. Den anden bombe sårede 28 personer på linje 15, men ingen blev dræbt.

Kilde 
 Besættelsessamlingen.dk

http://www.vognstyrer.dk/Sporvogne/KS/Ulykker/1944-1904/1944-1904.htmDanskere i tjeneste for Nazityskland
Tage
Mord i Danmark
Stikkere under Besættelsen
Karsten Madsen

Karsten Madsen (født 27. april 1954 på Frederiksberg) er en dansk journalist, tidligere chefredaktør og tidligere kandidat til Europa-Parlamentet for partiet Venstre.

Madsen er uddannet kommuneassistent, men blev i 1983 ansat i Socialdemokratiet som pressesekretær. Fra 1986 til 1995 var han journalist, redaktionschef og medlem af chefredaktionen på B.T.; dog afbrudt af tre måneder på Ekstra Bladet. Han kom i 1995 til Bornholms Tidende som souschef og i 1997 til Fyns Amts Avis som ansvarshavende chefredaktør og administrerende direktør. Samme stilling fik han i 1999 ved JydskeVestkysten. I 2001 kom han til Berlingske Tidende som ansvarshavende chefredaktør og adm. direktør. Han fratrådte stillingen allerede året efter og blev i 2003 medlem af DR's bestyrelse, hvorfra han trak sig i 2004. I 2005 blev han direktør for Skandinavisk Bladforlag og rejsemagasinet Take Off, og i 2007 blev han chefredaktør for Lokalavisen Valby, der udgives af Berlingske Lokalaviser. Han blev i 2009 bortvist og afskediget under anklager om grov illoyalitet, idet han forsøgte at etablere sin egen lokalavis i samarbejde med en af lokalavisens underleverandører, efter det blev klart at Lokalavisen Valby ikke kunne fortsætte driften pga. bladets løbende underskud. 

Politisk har Madsen været medlem af Socialdemokraterne, Konservative og senest af Venstre, som han var kandidat for til Europa-Parlamentet i 2004 og til Folketinget i 2005.

Karsten Madsen er gift med journalist Karina Topp.

Referencer 

Personer fra Frederiksberg
Chefredaktører fra Danmark
Tidligere folketingskandidater fra Venstre
Medlemmer af DRs bestyrelse (tidligere Radiorådet)
Journalister fra Danmark
Journalister ved BT
Journalister ved Berlingske
Personer i Kraks Blå Bog
Danskere i 1900-tallet
Danskere i 2000-tallet
Gunnar Hennetved

Gunnar de Hemmer Hennetved (30. oktober 1907 – 20. juli 1944) var en dansk stikker og korrespondent under Besættelsen. 

Den 20. juli 1944 blev han likvideret af Bent Faurschou-Hviid (med dæknavmet ”Flamme”) fra Holger Danske, da Hennetved havde angivet Flammen til Gestapo. Hans lig blev fundet i Tokkekøb Hegn nord for Blovstrød.

Stikkere under Besættelsen
Danskere i 2. verdenskrig
Mord i Danmark
Aktindsigt

Aktindsigt er en lovfæstet ret til at søge indsigt i diverse offentlige myndigheders akter; eksempelvis sagsmapper, rapporter, notater, referater, journaler, planer og afgørelser.

Tommelfingerreglen er, at alle kan søge om aktindsigt i den offentlige administrations sagsbehandling, mens personfølsomme papirer som f.eks. lægejournaler og indkomstoplysninger kun er omfattet af aktindsigt for dem, de vedrører. Der gælder særlige regler for aktindsigt i miljøsager.

Retten til aktindsigt er nævnt i Forvaltningsloven og Offentlighedsloven, der begge stammer fra 1980'erne. Aktindsigt anvendes ofte som arbejdsredskab indenfor undersøgende journalistik.

Statsligt ejede selskaber er ikke omfattet af denne ret, så offentligheden har ikke aktindsigt i fx Ørestadsselskabets, Metroselskabets og Freja Ejendommes dispositioner.

Journaliseringspligt 
Blandt andet for at kunne opfylde anmodninger om aktindsigt, har offentlige forvaltningsmyndigheder journaliseringspligt, hvilket vil sige at de skal registrere al indkommende og udgående kommunikation med betydning for sagsbehandlingen.

Notatpligt 
En offentlig myndighed har pligt til at føre notater om en sag i henhold til offentlighedsloven §§ 6 og 13.

Forvaltningsloven og offentlighedsloven 
Det følger af forvaltningsloven § 9, stk. 1, at  den, der er part i en sag, hvori der er eller vil blive truffet afgørelse af en forvaltningsmyndighed, kan forlange at blive gjort bekendt med sagens dokumenter; der er dog undtagelser fra retten til aktindsigt.

Den, der ikke er part i en sag, kan søge om aktindsigt efter offentlighedsloven § 7.

Referencer

Se også 
 Arkivloven

Jura
Retsvidenskab
Forvaltningsret
Juridiske begreber
Henrik Christiansen (stikker)

Henrik Christiansen (1. august 1916 – 8. december 1944) blev henrettet som stikker under besættelsen. Likvideringens berettigelse var yderst tvivlsom, jfr. Frode Jakobsens udtalelse om drabsmændene Geisler og Lyhne i forbindelse med drabet på Jane Horney - at de "ikke var nogen, man (dvs. modstandsbevægelsen) ønskede at have med". I oktober 1947 greb Jakobsen ind, da Lyhne (som i maj samme år var idømt tre måneders fængsel for dokumentfalsk) overfor politiet i Helsingborg erkendte at have været delagtig i drabet på Horney. 

Den 8. december 1944 blev søfyrbøder Christiansen likvideret på hjørnet af Sankt Knuds Vej og Niels Ebbesens Vej på Frederiksberg af Sven Aage Geisler (kaldet "Store Bjørn") og Ingolf Asbjørn Lyhne (kaldet "Lille Bjørn"). Bag på hans frakke var med en sikkerhedsnål påhæftet en seddel med teksten "han arbejdede for tyskerne". I en sagsmappe i Ministeriet for særlige Anliggender anføres, at Christiansen "tilstod"; men intet er oplyst om, hvad han angiveligt havde tilstået.

Noter 

Stikkere under Besættelsen
Danskere i 2. verdenskrig
Mord i Danmark
Henrik Christiansen

Navnet Henrik Christiansen kan henvise til flere personer:

 Henrik Christiansen (biskop) - dansk biskop i Aalborg.
 Henrik Christiansen (borgmester) - borgmester i Roskilde.
 Henrik Christiansen (stikker) – likvideret under besættelsen.
 Henrik Christiansen (skøjteløber) – norsk skøjteløber.
Henrik Christiansen (skøjteløber)

Henrik André Sole Christiansen (født 10. februar 1983) er en norsk skøjteløber, der repræsenterer Asker Skøyteklubb.

Henrik Christiansen fik sin internationale debut ved verdenscuppen i november 2003 i Hamar. Han blev nr. 9 ved EM i 2007 i Collalbo, Italien, og nr. 19 ved allround-VM 2007 i Heerenveen i Holland.

Eksterne henvisninger 
 

Skøjteløbere fra Norge
Aage Thomsen

Aage Thomsen, kaldet ”den onde maler” var en dansk fodboldspiller som spillede på KB’s berømte guldalderhold som han vandt det danske mesterskab med 1913, 1914, 1917 og 1918. Han spillede også for Slagelse Boldklub.

Eksterne henvisninger 

 
 

Fodboldspillere fra Danmark
Fodboldspillere fra Kjøbenhavns Boldklub
Fodboldspillere fra Slagelse B&I
Cricketspillere fra Danmark
Danskere i 1900-tallet
Holger Buhl Andersen

Holger Buhl Andersen (født 23. marts 1911 i København, død 6. januar 1994) var medlem af HIPO og Lorenzen-gruppen.

Holger Buhl Andersen blev forsøgt likvideret af modstandsmanden Viggo Blædel den 30. april 1945, dog uden held, da Holger Buhl Andersen nåede at dræbe Viggo Blædel først.

Buhl Andersen blev arresteret den 17. juni 1945, og idømt 20 års fængsel i Københavns Byret, 16 års fængsel ved Østre Landsret og 12 års fængsel ved Højesteret. Han blev benådet og løsladt den 5. juni 1949 i forbindelse med grundlovens 100 års jubilæum. Han døde den 6. januar 1994.

Referencer 

Danskere i 2. verdenskrig
Personer fra København
Rising Sun (yacht)

Rising Sun er verdens 6. længste yacht med en længde på 138 meter (453 fod). Den ejes i fællesskab af David Geffen og Larry Ellison, medstifter af softwarefirmaet Oracle.

Den skulle angiveligt have kostet 290 millioner US$ at bygge, da den var færdigbygget i 2004. Skibet blev bygget på Lürssen-værftet i Bremen, Tyskland.

Yachter
Østfrontmedaljen

Østfrontmedaljen var en tysk militær udmærkelse under 2. verdenskrig.

Den blev indført i vinteren 1941/1942 og blev tildelt de soldater, der mellem den 15. november 1941 og 26. april 1942 deltog i langvarige vinterkampe på østfronten. Medaljen blev uddelt første gang den 26. maj 1942. Ordenen blev populært kaldt for "Gefrierfleischorden" - Koldbrandsmedaljen.

Dansk modtagelse 
Det er ukendt, hvor mange medaljer, der blev uddelt til danskere i tysk tjeneste. Enkelte danskere, der havde meldt sig til Waffen-SS før Frikorps Danmarks tid, deltog i vinterkampene på østfronten og fik  medaljen.

Ordener, dekorationer og medaljer fra Nazi-Tyskland
Etableret i 1942